Situație ridicolă la Liceul Teoretic "Lucian Blaga" din București, unde elevii clasei a 12-a au primit, pentru festivitatea de absolvire, eșarfe pe care era scris numele Vasile Blaga, în loc de cel al poetului.

Situație ridicolă la Liceul Teoretic „Lucian Blaga” din București, unde elevii clasei a XII-a au primit, pentru festivitatea de absolvire, eșarfe pe care era scris numele Vasile Blaga, în loc de cel al poetului.

Elevii de clasa a XII-a ai Liceului Teoretic „Lucian Blaga”, situat în sectorul 2 al Capitalei, au fost obligați să poarte la festivitatea de absolvire robe cu eșarfe inscripționate cu numele șefului PDL, Vasile Blaga. Greșeala este a firmei care a inscripționat articolele de îmbrăcăminte.

„Când au venit robele și eșarfele, nu erau înscripționate cum trebuie, în sensul în care în loc să scrie ‘Lucian Blaga’ scria ‘Vasile Blaga'”, a declarat un absolvent al liceului în cauză la Realitatea TV.

Conducerea liceului nu a luat nicio poziție față de această situație, mai susține tânărul. Elevii au găsit însă o soluție pentru a ieși din „penibil”: au întors eșarfele invers, pentru a nu se vedea scrisul.

Până la această oră nu a putut fi obținut un punct de vedere al conducerii liceului.

Inspectoratul Municipiului București nu are cunoștință de această situație, dar spune că o va analiza.

„Nu știu nimic despre asta. Vedem mâine despre ce este vorba și vom analiza”, a declarat pentru gândul Daniel Mălăelea, inspector școlar general adjunct. „Poate a fost o greșeală (inscripționarea eșarfelor cu numele lui Vasile Blaga n.r.)”, a mai spus acesta.

LOTO, LOTO 6/49. Un milionar în lei la LOTO 5/40. Un politician a ghicit 5 numere la LOTO 6/49